[{"text_idx": "#000004", "text": "Kirol arlora itzuliz, bizitzen ari garen etenaldiak asko kezkatzen du Barrutia: \u201cKontuan hartu beharra dago martxotik geldirik gaudela, eta irailera arte horrela jarraitzea gehiegizkoa litzateke\u201d. Hala eta guztiz ere, baikor agertzen da, \u201citxaropena baitaukat, partidurik egon ez arren, gutxi barru behintzat entrenatzen hasteko baimena jasotzeko\u201d. Datorren denboraldia zelakoa izango den galdetuta, \u201carlo fisikoan oso gogorra\u201d izango dela onartzen du. \u201cEa aurre-denboraldi txiki bat egiteko aukera daukagun, Euskal Ligako 1. Mailan kontaktuak askoz ere gogorragoak izango baitira\u201d, dio."}]